कैविटी को रोकना डेंटल ट्रीटमेंट की तलाश करना
चूंकि ब्रश करने से दांतों के ऊपर कैविटी पैदा करने वाले बैक्टीरिया के बनने पर रोक लगती है, इसलिए आपका दिन में कम से कम दो बार अपने दांतों को ब्रश करना बेहद जरूरी होता है।  ऐसे टूथपेस्ट, जिनमें फ्लोराइड होता है, वो आपके दांतों को मजबूती देते हैं। छोटे बच्चे अक्सर ही टूथपेस्ट को खा लिया करते हैं, ऐसे में अगर उन्होने फ्लोराइड टूथपेस्ट को खा लिया, तो उनके लिए इसका ओवरडोज़ हो सकता है, इसलिए उन्हें इस टूथपेस्ट की छोटी-सी (पी-साइज़) मात्रा ही दें और पेस्ट के ट्यूब को उनकी पहुँच से दूर रख दें। इसके साथ ही, कुछ मीठा या एसिडिक फूड खाने के बाद या फिर सोडा पीने के बाद, 30 मिनट के अंदर अपने दांतों को ब्रश करना एक अच्छा विचार माना जाता है - क्योंकि इस तरह के आइटम्स दांतों के क्षय में मदद करते हैं। दिन में कम से कम एक बार फ्लॉस जरूर करना चाहिए, और इसे खासतौर पर, रात में दांतों को ब्रश करने से पहले किया जाना बेहतर माना जाता है।  फ्लॉस आपके दांतों के बीच अटके हुए उन बैक्टीरिया और फूड पार्टिकल्स को हटाता है, जिन तक आपका टूथब्रश भी नहीं पहुँच पाता। एक-एक दांत के बीच फ्लॉस करना न भूलें - खासकर पीछे के दांतों में, जहाँ तक पहुँच पाना कठिन होता है - और साथ ही ध्यान से, अपने मसूड़ों को दर्द और सूजन से बचाए रखने के लिए बहुत आराम से फ्लॉस करें। रेगुलरली माउथवाश इस्तेमाल करना, बैक्टीरिया को मारने, प्लाक हटाने, मसूड़ों की बीमारियों से बचाकर रखने में और साथ ही सांस की दुर्गन्ध को दूर करने में मदद कर सकता है।  एक ऐसे माउथवाश का इस्तेमाल करें, जिसमें फ्लोराइड मौजूद हो, जो दांतों को रिमिनरलाइज (remineralize) करने में मदद करता है और साथ ही बैक्टीरिया को एसिड बनाने से रोकता है। आप चाहें तो, कैल्शियम और मेग्नीशियम के पाउडर को पानी में मिलाकर भी गार्गल कर सकते हैं। ये कैविटी-वाले दांत में इन दो तरीकों से राहत दिलाएगा: पहले तो, ये दांतों में फिर से मिनरल्स एड कर देगा और दूसरा, ये आपके मुँह को एल्केलाइन को बनाए रखकर, कैविटी-पैदा करने वाले एसिड्स को सीमित करने में मदद करेगा। हर एक साल में बस दो बार भी अपने डेंटिस्ट के पास जाकर, दांतों की जांच कराने से, आपको कैविटी को आगे बढ़ने से रोकने में मदद मिल सकती है।  साथ ही, रेगुलर डेंटिस्ट के पास जाकर टेस्ट कराते रहने से, आपको होने वाली कैविटी के बारे में बहुत जल्दी मालूम चल जाएगा। इससे एक साधारण फ्लोराइड ट्रीटमेंट लेने या एक पीड़ादायक और महंगे रूट कैनाल ट्रीटमेंट की ज़रूरत पड़ने के बीच में फर्क पड़ सकता है। एक डेन्टिस्ट या डेंटल हाइजीनिस्ट आपके दांतों को एक पूरी और असरदार क्लीनिंग भी दे सकते हैं, जो कि प्लाक को हटाने में और कैविटी के डेवलपमेंट को रोकने में मदद कर सकते हैं। अगर आप पहले से इन्हें नहीं इस्तेमाल कर रहे हैं, तो सीलेंट्स लगाना, आपके दांतों को कैविटी से बचाए रखने का एक अच्छा विकल्प साबित हो सकता है।  सीलेंट एक पतली, प्लास्टिक की कोटिंग होती है, जिसे पीछे के दांत के ऊपरी भाग पर लगाया जाता है, जिससे दाड दांत या मोलर टीथ की दरारों में जमा होने वाले और कैविटी फैलाने वाले बैक्टीरिया और प्लाक से सुरक्षा मिलती है। आमतौर पर, छोटे बच्चों में मोलर के आते ही उन्हें सीलेंट्स दे दिया जाता है, लेकिन ये सीलेंट्स केवल दस वर्ष की उम्र तक ही चल पाते हैं, तो इसलिए इन्हें रिप्लेस करने के बारे में अपने डॉक्टर से बात कर लें। इसके साथ ही, जरूरी है, कि आप इनमें आई किसी भी तरह की चिपचिपाहट या रंगहीनता, जो कि एक नई कैविटी के बनने का एक संकेत हो सकते हैं, के लिए भी जाँच करा लें। कुछ शुगरलेस गम्स, असल में कैविटीज को रोक सकती है, क्योंकि गम्स चबाने से सलाइवा बनता है, जो कि दांतों में फँसे हुए किसी भी फूड पार्टिकल्स को बाहर निकालने में मदद करता है। आपके शरीर को हड्डियाँ और दांतों के लिए कैल्शियम की जरूरत होती है और इस कैल्शियम को एब्जोर्ब कर सकने के लिए विटामिन डी जरूरी होता है। ऐसी डाइट लें, जिनमें भरपूर मात्रा में ये न्यूट्रीएंट्स मौजूद हों, जैसे कि, डेयरी प्रोडक्ट्स और पत्तेदार सब्जियाँ। विटामिन और मिनरल सप्लिमेंट्स लेना एक और दूसरा ऑप्शन हो सकता है। इस केमिकल का एक बहुत खतरनाक पूरा नाम "केसिन फॉस्फोप्टाइड (casein phosphopeptide) – एमॉर्फस कैल्शियम फॉस्फेट (amorphous calcium phosphate)" होता है, लेकिन इसके सारे कम्पोनेंट्स आमतौर पर लिए जाने वाले भोजन (खासतौर पर दूध) में पाये जाते हैं। इस बात के कुछ सबूत भी मिले हैं, कि ऐसे टूथपेस्ट, माउथवॉश और शुगर-फ्री गम, जिनमें CPP-ACP मौजूद होता है, उन्हें इस्तेमाल करने से हल्के डैमेज हुए टूथ एनामेल को रिस्टोर करने में मदद मिलती है। इसे "रिमिनरलाइज़ेशन (remineralization)" कहा जाता है।  इसके साथ ही, अगर CPP-ACP को एक फ्लोराइड युक्त टूथपेस्ट के साथ इस्तेमाल किया जाए, तो इसके और भी बेहतर परिणाम देखने को मिलते हैं,खासकर आगे आपके दांत सेंसिटिव हैं, तो ये आपके लिए एक अच्छा ऑप्शन हो सकता है।  रिमिनरलाइज़ेशन केवल तभी काम करती है, जब आप प्रॉब्लम को फौरन, एकदम शुरुआत में पहचान लिया गया हो। आप होम ट्रीटमेंट्स के जरिये, बढ़े हुए (एड्वान्स्ड) टूथ डीके को नहीं ठीक कर सकते हैं। सलाइवा टूथ डीके को रोकने में मदद करता है। अगर आपका मुँह सूखा रहता है, तो ऐसे में एक शुगरलेस कैंडी मुँह में दबाना, शुगरलेस गम चबाना, और भरपूर पानी पीना आपके लिए मददगार रहेगा। अगर आपके मुँह में बहुत ज्यादा सूखापन रहता है, तो फिर अपने डॉक्टर से सलाह माँग लें। स्मोकिंग, एजिंग, कुछ तरह के मेडिकेशन्स और डिहाइड्रेशन, मुँह के सूखने की आम वजह होती है। अगर इनमें से कुछ भी काम नहीं कर रहा है, तो फिर डॉक्टर के पास चेकअप के लिए चले जाएँ। अगर कैविटी की वजह से आपको बहुत दर्द महसूस हो रहा है, तो बस हाँथ पर हाँथ रखे न बैठे रहें। आपको फौरन ही डेंटिस्ट के साथ अपोइंटमेंट फिक्स कर लेनी चाहिए, लेकिन तब तक आपको कुछ होम रेमेडीज़ के जरिये अपने दर्द को कम करने की कोशिश कर लेना चाहिए।  कैविटी वाले दांतों पर और उसके आसपास के मसूड़ों पर लौंग का तेल लगाएँ। ये आपके दर्द को नंब (सुन्न) करने में मदद करेगा और आपको कुछ आराम भी देगा। एक चम्मच प्योर वनीला एशेन्स लें और दर्द से आराम पाने के लिए इसे एक या दो मिनट के लिए अपने मुँह के अंदर रखकर गार्गल कर लें। दांत पर आइस (बर्फ) लगाएँ। अगर आपका दर्द ठंडे को लेकर सेंसिटिव नहीं है, तो ऐसे में आप अपने दर्द को नंब करने के लिए, एक पतले कपड़े में आइस लपेटकर 5 मिनट तक के लिए अपने दांत के सामने रख सकते हैं। वोडका, गिन (gin) या व्हिस्की से एक कंप्रेस बना लें। अल्कोहल में, आपको हो रहे किसी भी दर्द को नंब करने की ताकत होती है। अल्कोहल में एक साफ कपड़ा डुबो लें और इसे अपने दर्दभरे दांत के सामने होल्ड करके रख लें। ये पहले-पहले तो ज़रा दर्द करेगा, लेकिन बाद में धीरे-धीरे ये शांत हो जाएगा। एक ग्लास गुनगुने पानी में एक चम्मच सी साल्ट मिला लें, इसे अपने मुँह में भर लें और फिर इसे एक या दो मिनट के लिए अपने मुँह में ही, कैविटी वाले दांत के पास के भाग पर रहने दें। सी साल्ट को गार्लिक साल्ट से, या ऐसी ही किसी दूसरी असरदार रेमेडी से रिप्लेस कर दें। अपने मुँह के अंदर थोड़ा वेजिटेबल ऑइल डालें और जब इसमें झाग आने लग जाए, तब इसे थूक दें। इसे करने से आपके दांत से इन्फेक्शन निकालने में और दर्द से राहत दिलाने में मदद मिलेगी। आइबुप्रोफेन लेना, दांतों के दर्द से छुटकारा पाने का एक काफी असरदार तरीका है। ये सूजन को कम करेगी और दर्द से राहत दिलाएगी। आइबुप्रोफेन को इसके मैन्युफ़ेक्चरर की डिस्क्रिप्शन के अनुसार लेने की पुष्टि कर लें। कैविटी के संकेत और लक्षण के नजर आते ही उन्हें समझना और उनकी पहचान करते आना बेहद जरूरी होता है। इस तरह से, आप इनका ट्रीटमेंट लेने की शुरुआत करने के लिए खुद को तैयार कर सकते हैं और साथ ही आप समय रहते इनकी पहचान करके, बाद में इन्हें और बड़े होने और इन्हें और दर्दनाक बनने से भी रोक सकते हैं। अगर आपको खुद में, इनमें से एक या ज्यादा लक्षण नजर आते हैं, तो फिर शायद आपको कैविटी हो सकती है:  टूथ सेंसिटिविटी या दांत में दर्द महसूस होना। आपको कोई ठंडी, मीठी या गरम चीज़ खाते वक़्त भी हल्के दर्द से लेकर तेज़ दर्द तक अहसास हो सकता है। दांतों से कुछ काटते वक़्त शायद आपको दर्द का अहसास हो। हो सकता है, कि आपको अपने दांतों पर डार्क होल्स या गड्ढे नजर आएँ। दांत टूटा हुआ या टुकड़े में दिख सकता है और आपको एक डार्क इनर सर्फ़ेस नजर आ सकती है। मुँह के अंदर गंदी, बदबूदार साँसे या स्वाद महसूस होना, खासकर कुछ खाने के बाद। कुछ कैविटी (खासकर, जो मुंह में पीछे की ओर या दांतों के बीच में होती हैं) को सीधे सिर्फ आँखों से देख पाना मुमकिन नहीं होता और हो सकता है कि आपको उनमें दर्द भी न महसूस हो। इस तरह की कैविटी को केवल एक्स-रेज़ से, अल्ट्रासाउंड या फ्लोरोसेंट लाइटिंग के जरिये ही देखा जा सकता है - और यही वो वजह है, जो आपको आपके लिए डेंटिस्ट से रेगुलरली जांच कराना ज़रूरी बनाती है। आपको अपनी ओरल हेल्थ के चेकअप के लिए, साल में लगभग दो बार अपने डेंटिस्ट से जांच कराने की सलाह दी जाती है। हालाँकि, अगर आपको ऐसा शक है, कि आपको कैविटी हो रही है, तो फिर इस मामले में, साल में दो बार होने वाले अपॉइंटमेंट तक का इंतज़ार न करते बैठे रहें, बल्कि फौरन ही अपने डेंटिस्ट से डेट लें। अपॉइंटमेंट के दौरान ऐसा करें:  आपके द्वारा महसूस किये हुए टूथ डिके (दांतों के क्षय) के लक्षणों और साइन को विस्तार से बताएँ। इससे आपके डेंटिस्ट को कैविटी को लोकेट करने में मदद मिलेगी। एग्जामिनेशन से गुजरें। आपके डेंटिस्ट आपकी कैविटी की पुष्टि करने के लिए, आपका एक एग्जामिनेशन करेंगे। आमतौर पर, वो दांत की सतह पर मौजूद किसी भी सॉफ्ट स्पॉट्स, जो कि कैविटी की मौजूदगी को  दर्शाती है, को महसूस करने के लिए एक  शार्प मेटल ऑब्जेक्ट का प्रयोग करते हैं। इसके साथ ही आपकी कैविटी की गंभीरता को जाँचने और आपके लिए रूट कैनाल की जरूरत है या नहीं, का पता लगाने के लिए, एक्स-रे की जरूरत भी पड़ेगी। चूंकि फ्लोराइड दांतों की सर्फ़ेस को रिमिनरलाइज़ेशन के द्वारा, उन्हें खुद से रिस्टोर होने में मदद करता है, इसलिए कैविटी की शुरुआती स्टेज में फ्लोराइड ट्रीटमेंट किया जाता है और फ्लोराइड खुद से भी दांतों को रिस्टोर करने में मदद कर सकता है।  ट्रीटमेंट में जेल वार्निश (varnish), लिक्विड सोल्यूशन या फोम फ्लोराइड होते हैं, जिनका इस्तेमाल दांतों की कोटिंग में और दांतों के एनामेल को मजबूती देने के लिए किया जाता है। जब आप फ्लोराइड ट्रीटमेंट लेंगे, तब आपके डेंटिस्ट फ्लोराइड को, इन दोनों में से किसी एक तरीके से अप्लाय कर सकते हैं: या तो वो इसे सीधे ही आपके दांतों पर लगायेंगे या फिर वो इसे एक ऐसी ट्रे में रख देंगे, जो आपके दांतों के ऊपर फिट आती हो। इस ट्रीटमेंट को पूरा होने में लगभग तीन मिनट का वक़्त लगता है।  सावधान रहें और ध्यान रखें, कि आपको ट्रीटमेंट के दौरान फ्लोराइड की जरा सी भी मात्रा को नहीं निगलना है। फिलिंग्स, को रिस्टोरेशन (restoration) ट्रीटमेंट के नाम से भी जाना जाता है, इसे उस वक़्त पर इस्तेमाल किया जाता है, जब दांतों का क्षय बढ़ते-बढ़ते एनामेल तक पहुँच गया हो और वहाँ पर स्थायी बन गया हो।  डेंटिस्ट एक ड्रिल का उपयोग करके कैविटी को हटा देते हैं या फिर आपके डेंटिस्ट यहाँ पर ड्रिल के बदले एक लेज़र का इस्तेमाल भी कर सकते हैं। इसके बाद डेंटिस्ट टूथ कलर्ड रेजिन मटेरियल, पोर्सेलीन या सिल्वर अमलगम मटेरियल का उपयोग करके होल्स को भर देते हैं। सिल्वर अमलगम मटेरियल में कुछ मात्रा मरकरी या पारे की  भी पाई जा सकती है, जिसकी वजह से कुछ लोग इससे होने वाली हेल्थ संबंधी परेशानियों की संभावनाओं को लेकर डरते हैं। अगर आपको भी इसी बात की चिंता हो रही है, तो अपने डेंटिस्ट से आपके दांत की फिलिंग के लिए प्लान किये गये मटेरियल के बारे में सलाह लें। दांतों में हुए क्षय के बढ़ने के आधार पर, फिलिंग को पूरा करने में दो अपॉइंटमेंट भी लग सकते हैं। कस्टम तरीके से तैयार हुई दांतों की कवरिंग को क्राउन कहते हैं, जो कि कैविटी को ट्रीट करने का एकमात्र तरीका होते हैं। ये केवल तभी ज़रूरी होते हैं जब दांतों का क्षय या दांतों की सडन गंभीर तरीके से आगे बढ़ गयी हो। क्राउन को बनाने के लिए, दांतों के जैसे एक मटेरियल को किसी मेटल से जोड़ दिया जाता है और साथ ही आपके डेंटिस्ट इस्तेमाल होने वाली सामग्री के आधार पर प्रोविजनरी या परमानेंट क्राउन को भी चुन सकते हैं। एक प्रोविजनरी क्राउन को बस किसी एक अपोइंटमेंट के दौरान ही तैयार किया जा सकता है और इसे लगभग तीन महीने से ज्यादा वक़्त तक इस्तेमाल नहीं किया जा सकता है।  सौंदर्य कारणों, गम लाइन और फंक्शनालिटी के लिए क्राउन जरूरी होते हैं।  क्राउन के लिए, डेंटिस्ट एक ड्रिल की मदद से दांत के सड़े या क्षय हुए हिस्से को हटाकर, आपके दांतों का एक मोल्ड (सांचा) लेते हैं। फिर फ़ाइनल मॉडल (कास्ट), का इस्तेमाल करके आपके सड़े हुए दांत को रिप्लेस करने के लिए, नेचुरल दांत के आकार और बाइट के जैसे एक टूथ जैसे सब्सटेन्स पोर्सेलीन (porcelain), ज़िरकोनियम (zirconium) या गोल्ड से भरकर एक पर्सनलाइज्ड क्राउन तैयार कर देते हैं। क्राउन तैयार होने के बाद, आपके डेंटिस्ट सीमेंट की मदद से इसे आपके दांतों पर लगा देते हैं। क्राउन के लिए भी आपको एक से ज्यादा अपॉइंटमेंट लग सकती हैं। जब कैविटी आपके दांत के पल्प में अंदर काफी गहराई तक पहुँच जाए और दांत का अंदरूनी हिस्सा ख़राब, संक्रमित या मृत हो जाए, तब ऐसे में इसके लिए, सिर्फ रूट कैनाल ट्रीटमेंट लेना ही एकमात्र विकल्प हो सकता है।  रूट कैनाल करने के लिए आपके डेंटिस्ट आपके दांत के ऊपरी हिस्से के करीब एक चीरा लगायेंगे, फिर वो आपके दांत के अंदर की केनल्स में और चेम्बर्स में मौजूद सड़े हुए पल्प को बाहर निकालेंगे। इसके बाद दांत को एक रबर जैसे मटेरियल और सीलिंग पेस्ट के साथ भर दिया जायेगा। कभी-कभी रूट कैनाल ट्रीटमेंट किये हुए दांत को भी रिफ्रेक्चरिंग से बचाने के लिए एक क्राउन से कवर करने की ज़रूरत पड़ सकती है। इसे रूट-कैनाल करते वक़्त ही या फिर इसके कुछ महीनों के बाद भी किया जा सकता है।  अगर आपके दांत का छोटा सा भी हिस्सा छूट गया होगा, तो आपके डेंटिस्ट क्राउन को सपोर्ट करने के लिए एक बिल्ड-अप तैयार करने के लिए एक मेटल या फाइबर पोस्ट का इस्तेमाल करेंगे। अगर दांत को बचाना या ठीक किया जाना मुमकिन न हो, तो इसे निकलवा लेने में ही आपकी भलाई है। जब भी कैविटी आपके पूरे दांत को प्रभावित कर देती है, तो ऐसे में दांत को निकलवाना ही एकमात्र विकल्प बचता है।  आपके दांत को उस वक़्त निकाला जाता है, जब ये काफी बुरी तरह डैमेज हो चुका हो, और इसे किसी भी तरीके से बचा पाना मुमकिन न हो। दांत निकलने के बाद, इसकी जगह पर एक गैप हो सकता है। वैसे तो खूबसूरती की नजर से देखा जाए, तो  कोई भी इस गेप को नहीं पाना चाहेगा, लेकिन इसकी वजह से मुंह के अंदर के अन्य दांत भी खिसक सकते है जिसकी वजह से एक अलग ही नई परेशानी खड़ी हो सकती है। इसलिए, आपको इस गैप को भरने के लिए एक ब्रिज या डेंटल इम्प्लांट कराने के बारे में विचार करना चाहिए और साथ ही अपने टूटे या खोये हुए दांत को बदलवा लेना चाहिए।
दिन में कम से कम दो बार जरूर अपने दांतों को ब्रश करें: फ्लॉस करें:  माउथवाश का इस्तेमाल करें: रेगुलर चेकअप कराएं: अपने दाँतों पर सीलेंट्स (sealants) लगवाएं: शुगरलेस गम (gum) चबाएँ: भरपूर कैल्शियम और विटामिन डी लें: ऐसे प्रोडक्ट्स का इस्तेमाल करें, जिनमें CPP-ACP मौजूद हों: सूखे मुँह (ड्राइ माउथ) का इलाज करें: किसी भी तरह के दर्द से निपटें: नमक के पानी के साथ गार्गल करें: अपने मुँह में वेजिटेबल ऑइल डालें: आइबुप्रोफेन (ibuprofen) लें: कैविटी के संकेतों और लक्षणों को समझें: डेंटिस्ट के पास जाएँ: फ्लोराइड ट्रीटमेंट लें: फिलिंग कराएँ: एक क्राउन (crown) लगवा लें: रूट कैनाल (root canal) कराएँ: दांत को निकलवाने के बारे में विचार करें:
https://www.wikihow.com/Treat-Cavities https://www.wikihow.com/Treat-Cavities
Preventing Cavities Seeking Dental Treatment